ང་ཚོ་དཀར་མཛེས་རང་སྐྱོང་ཁུལ་ཡོངས་ལ་དགོན་སྡེ་ལྔ་བརྒྱ་ལྷག་གི་ཆོས་སྒོ་ཕྱེ་ཡོད་པ་དང་དགོན་སྡེ་སོ་སོས་ཆོས་ལུགས་མཛད་སྒོ་ཟབ་རྒྱས་ངང་སྤེལ་བཞིན་ཡོད་པ་འདིས་ང་ཚོ་ནང་པ་སུ་ཡིན་ཡང་ཧ་ཅང་དགའ་འོས་པའི་སེམས་ཅན་གྱི་དོན་འགྲུབ་པ་དང་རྒྱལ་ཁབ་ལ་འབུལ་བའི་ལེགས་སྐྱེས་གྱ་ནོམ་པ་ཞིག་ཅི་ལ་མིན།སངས་རྒྱས་ཀྱི་མདོ་སོགས་ལས།དྲིན་ཅན་གྱི་དྲིན་ཤེས་དགོས་པ་དང་ཤེས་པ་ཙམ་མ་ཡིན་པར་དྲིན་གཟོ་དགོས་པར་གསུངས་པས།ང་ཚོ་ཆོས་ལུགས་པ་ཞིག་ཡིན་ན་རྒྱལ་ཁབ་དང་དབུ་ཁྲིད་ཀྱི་བཀའ་དྲིན་ཙམ་དུ་མ་ཟད་རང་ལ་ཕན་ཐོགས་པའི་དགེ་རྒན་དང་དཀོན་མཆོག་སོགས་སེམས་ཅན་ཐམས་ཅད་ཀྱི་བཀའ་དྲིན་སྙིང་ནས་དྲན་བཞིན་ཆོས་སྒྲུབ་པ་ནི་ཆོས་པ་རྣམ་དག་ཅིག་གི་བྱ་སྤྱོད་ཡིན་པར་སེམས་སོ།།ལྷག་པར་ཉེ་བའི་ལོ་འདི་དག་ནང་རྫོང་ཨུད་དང་རྫོང་སྲིད་གཞུང་གིས་མང་ཚོགས་ལས་དོན་ཕྱོགས་ཀུན་ཏུ་ཁྱབ་པ་ལ་ཤུགས་སྣོན་ཆེན་པོ་བརྒྱབ་ནས་དགོན་པའི་གྲྭ་བཙུན་དང་།ཁ་ཕྱོགས་གཅིག་པ།བསམ་བློ་གཅིག་པ།བྱ་སྤྱོད་གཅིག་པའི་ཞེ་མཐུན་ཕྱོགས་མཐུན་གྱི་ལས་དོན་དང་གཉེན་ཉེ་བསྒྲིགས་ཏེ།བྱ་བ་གང་ཡང་རྒྱབ་སྐྱོར་དང་རོགས་རམ་གྱི་ལས་དོན་ནས་གཏིང་ཟབ་སྤེལ་ནས།དབུ་ཁྲིད་ལས་བྱེད་ཀྱིས་དགོན་པ་དང་གྲྭ་བཙུན་ལ་རོགས་སྐྱོར་དང་ཐུགས་ཁུར་གནང་བའི་སྲོལ་བཟང་ཆགས་ཡོད།དགོན་པའི་བདག་གཉེར་རྒྱུན་རིང་པོར་བརྟན་བརླིང་ཡོང་བའི་ཆེད་དུ་སྒྲིག་སྲོལ་འཛུགས་སྐྲུན་དང་ཆུ་གློག་དང་དཔེ་མཛོད་ཁང་སོགས་ལྔ་ཡོད་པའི་ལས་གཞི་འཆར་འགོད་འཛུགས་སྐྲུན་སོགས་གོ་རིམ་ལྡན་པའི་སྒོ་ནས་སྤེལ་བཞིན་ཡོད་པ་སོགས་ནི་རྫོང་ཨུད་དང་རྫོང་མི་དམངས་སྲིད་གཞུང་གིས་དགོན་པ་དང་གྲྭ་བཙུན་ལ་གཟིགས་སྐྱོང་གནང་བའི་དམངས་ཕན་གྱི་ལས་གཞི་འདི་དག་ཡིན་ནོ།